XVI.  Ecclesiae Reginae possessiones diaecesisque fines, petente Alberone episcopo, confirmat.   (Anno 1144, April. 2.) [UGHELLI,  Italia sacra,  II, 295.]
Author: Lucius II

LUCIUS episcopus, servus servorum Dei, venerabili fratri ALBERONI Regino episcopo, ejusque successoribus canonice substituendis in perpetuum.

Ex commisso nobis a Deo apostolatus officio fratribus nostris tam vicinis, quam longe positis, paterna nos convenit provisione consulere, et ecclesiis, in quibus Domino militare noscitur, suam justitiam conservare, ut quemadmodum, disponente Deo, patres vocamur in nomine, ita nihilominus comprobemur in opere. Eapropter, venerabile frater Alberone episcope, tuis petitionibus clementer annuimus, et Reginam Ecclesiam, cui Deo auctore praeesse dignosceris, sub B. Petri et nostra protectione suscipimus, et praesentis scripti privilegio communimus. Statuentes ut quascunque possessiones, quaecunque bona, inpraesentiarum juste et canonice possidet, aut in futurum rationabiliter in eis Deo propitio poterit adipisci, firma tibi, tuisque successoribus, et per vos eidem Ecclesiae, et illibata permaneant, in quibus haec propriis duximus exprimenda vocabulis. . . . . Canonicam S. Prosperi, capellam S. Joannis de Civitate, capellam S. Jacobi, canonicam S. Germiniani, capellam S. Stephani, et caeteras capellas ejusdem civitatis, monasterium S. Thomae, monasterium S. Raphaelis, plebem de Menotio, capellam Sancti Jacobi de insula de Bibio, cum aliis capellis ejusdem, plebem de Thoano, capellam Hospitalis de ponte de Cavola, cum suis possessionibus, et aliis capellis ejusdem plebis, plebem S. Vitalis cum capellis suis, et omnibus ad eam jure pertinentibus, plebem de Campiola, capellam S. Venantii de Busana, capellam de Valesneria, capellam de Sancto Vito, cum aliis capellis ejusdem plebis, plebem de Baisio cum aliis suis capellis, plebem de castro Ariano cum suis capellis, plebem S. Eleuchadii cum suis capellis, plebem de Albineto cum suis capellis, plebem de Pojanello cum suis capellis, plebem de Lecolo cum suis capellis, plebem de Caviliano, capellam de Jano, capellam de Rezola, capellam S. Prosperi de Graxiano cum aliis capellis ejusdem plebis, plebem de Bibiano, capellas de Bibianello, cum aliis capellis ejusdem plebis, plebem de Mutilena, capellas de Curviaco cum aliis capellis ejusdem plebis, plebem de Rivalta cum suis capellis, plebem de Foliano cum suis capellis, plebem de Arceto cum suis capellis, plebem de Banio cum suis capellis, plebem de Herberia cum suis capellis, plebem de Prato cum capella S. Martini de Rio, et aliis suis capellis, plebem de Bagniolo cum suis capellis, plebem de Campo rotundo cum capella de Corrigia, et aliis capellis, plebem de curte nova, plebem de Nuvolaria cum suis capellis, ecclesias de Campagniola, plebem de Fabrica cum capella de Razolo et aliis suis capellis, plebem S. Zenonis cum suis capellis, plebem S. Mariae de Novis cum suis capellis, ecclesiam de Gorgatela, plebem de S. Stephano cum capella Sancti Possidonii, et aliis suis capellis, plebem de Quarantula cum suis capellis, plebem S. Martini in Spina cum suis capellis de Gavella, et de Manziana, plebem de Cutiano cum capella de Mulla, et aliis suis capellis, ecclesiam de Gonzaga, plebem de Villula cum suis capellis, plebem de Pigognaga cum suis capellis, plebem de Bondeno de Ronculis cum suis capellis, plebem de Bondeno Arduini cum suis capellis, plebem de Suzaria cum suis capellis, ecclesiam de Loco bello, Ecclesiam de Polesino, ecclesiam de Zitola, plebem de Luzaria cum capella de Sacca, et aliis suis capellis, plebem de Guardistalla cum suis capellis, monasterium de Marola, monasterium de Canusio. Praesentis quoque auctoritate decreti sancimus, ut universi Regin. episcopatus fines quiete deinceps omnino et integre, tam tibi quam tuis successoribus conserventur: praedecessoris quoque nostri bo. mem. Urbani papae vestigiis inhaerentes sancimus, ut in parochialibus ecelesiis, quas tenent monachi in suo episcopatu, vestro assensu presbyteros collocent; qui si idonei fuerint, a vobis animarum curam suscipiant, et de pleb. quidem cura vobis rationem reddant, monachis vero, pro rebus temporalibus debitam subjectionem exhibeant, salva in omnibus apostolicae sedis auctoritate. Si qua igitur in futurum ecclesiastica saecularisve persona hanc nostrae constitutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis, honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat; cunctis autem eidem Ecclesiae jura servantibus sit pax Domini nostri Jesu Christi quatenus et hic fructum bonae actionis percipiant, et apud districtum judicem praemia aeternae pacis inveniant. Amen. amen, amen. Ego Lucius Catholicae Ecclesiae episc. subsc. Ego Conradus Sabinensis episcopus ss. Ego Gregorius cardinalis SS. Sergii et Bacchi ss. Ego Gregorius presb. card. S. Sixti ss. Ego Guido presb. card. S. Grisogoni ss. Ego Ymarus Tusculanus episcopus ss. Ego Petrus Albanus episcopus ss. Ego Thomas presb. card. tit. Vestinae ss Ego Ubaldus tit. S. Praxedis subs. Ego Manfredus presb. card. tit. S. Savinae ss. Ego Nicolaus presb. card. tit. S. Cyriaci ss. Ego Guido diaconus cardin. SS. Cosmae et Damiani ss. Ego Rodulphus diac. card. S. Luciae in Setasolis ss. Ego Joannes diac. card. S. Adriani ss. Ego Gr. S. Romanae Ecclesiae diaconus ss. Ego Hugo Romanae Ecclesiae diaconus in Sancta Lucia in Horfia ss. Datum Laterani per manus Bobonis capellani et scriptoris IV Nonas Aprilis, indict. VII, Incarnat. Domini an. 1144, pontif. vero D. Lucii II papae an. I.